নাওয়াফ আল আকিদি
নাওয়াফ বিন দাহি বিন ফয়সাল আল সুওয়াইতি আল আকিদি (আরবি: نواف العقيدي, ইংরেজি: Nawaf Al-Aqidi; জন্ম: ১০ মে ২০০০; নাওয়াফ আল আকিদি নামে সুপরিচিত) হলেন একজন সৌদি পেশাদার ফুটবল খেলোয়াড়। তিনি বর্তমানে সৌদি ক্লাব আল নাসর এবং সৌদি আরব জাতীয় দলের হয়ে গোলরক্ষক হিসেবে খেলেন। ২০১৯ সালে, নাওয়াফ সৌদি আরব অনূর্ধ্ব-২০ দলের হয়ে সৌদি আরবের বয়সভিত্তিক পর্যায়ে অভিষেক করেছিলেন। প্রায় তিন বছর যাবত সৌদি আরবের বয়সভিত্তিক দলের হয়ে খেলার পর, তিনি ২০২২ সালে সৌদি আরবের হয়ে আন্তর্জাতিক পর্যায়ে অভিষেক করেছেন; সৌদি আরবের জার্সি গায়ে তিনি এপর্যন্ত ১ ম্যাচে অংশগ্রহণ করেছেন।